
Magkaisa at wakasan ang rehimeng 
US-Arroyo R 


I lang araw na lamang bago ang reaksyunaryong eleksyon sa 


Mayo 10. Umaasa ang maraming Pilipino na kasabay ni- 

to ay matatapos na ang termino ng kinamumuhiang 
rehimeng US-Arroyo. 4 

Sawang-sawa na ang mamamayan sa paghaharing ` 
US-Arroyo. Sa mahigit siyam na taon nito sa poder, tu- 
luy-tuloy na dumausdos ang kabuhayan, sumirit ang 
disempleyo at lalong lumaganap ang kahirapan, ka- 
gutuman at kaapihan. 

Naging sunud-sunuran ang papet na rehimen sa 
mga dikta ng among imperyalistang US. Binigyang-daan NN 
ang permanenteng presensya ng mga tropang Amerikano sa bansa Ñ 
at ang panghihimasok ng US sa lahat ng mahahalagang usapin kabi- 
lang na ang eleksyon, para mapanatili ang neokolonyal na paghahari ni- 
to sa bansa. 

Bunsod ng todo-largang pagsasakatuparan ng Ara ss 
imperyalistang patakarang neoliberal, nawasak ang BIN 
mga produktibong pwersa, lumala ang problema sa ft 
lupa at ang pagkaatrasado at pagkalugmok sa krisis KI 
ng kabuhayan ng mamamayan. Walang hanggan ang 
pandarambong at pangungurakot. Labis ang kasa- 
latan ng serbisyo sa kalusugan, edukasyon, paba- 
hay at iba pang batayang pangangailangan ng mama- 


mayan. Lalong naging bangkarote at lubog sa utang F SA ! | 
ang reaksyunaryong gubyerno. A 

kalupitan at terorismo ng lahat ng mga nagdaang kontra- 
mamamayang kampanya ng panunupil ng papet na reaksyunar- 
yong estado. Nilagpasan nito ang 14 na taon ng pasistang dik- 
tadurang US-Marcos sa dami ng mga kaso ng ekstrahudisyal na 
pagpatay at pagdukot ng mga aktibista, paghahasik ng teror sa 


Mga tampok sa “Oplan RAFAEL,” 51 armas, nasamsam Imahe ni Ka Bel, 

buong bansa, maramihang pwersa- 
hang pagpapalikas ng mamamayan 
at iba pang mga paglabag sa kara- 
patang-tao. 

Tuluy-tuloy pa rin ang mga ma- 
niobra ni Gloria Arroyo upang tiya- 
kin sa iba't ibang paraan ang pag- 
papalawig ng kanyang paghahari. 
Handa siya at ang kanyang mga ka- 
sapakat na bagtasin ang mahabang 
ruta ng pag-upo sa Kongreso, pag- 
hawak ng aktwal na kapangyarihan 
bilang Speaker at pagtulak ng 
“Chacha” hanggang mailuklok ang 
sarili bilang Punong Ministro sa 
ilalim ng bagong sistemang parla- 
mentaryo. Nakahanda rin siyang 
udyukin at samantalahin ang kagu- 
luhan ng eleksyon (kabilang ang 
malawakang pagpalya at maraming 
anomalya sa de-kompyuter na elek- 
syon) at suungin ang paspasang 
ruta ng paggamit ng tahasang da- 
has. Sisikapin din niyang maikuha 
ng “ligal” na basbas ang mga ito sa 
pamamagitan ng isang Korte Sup- 
remang kontrolado niya. 

Ang mga ito'y lalong nagpapa- 
sidhi sa pagkamuhi ng mamamayan 
at pag-igting ng kanilang pagnana- 
is na tuluyan nang wakasan ang 
paghahari ni Arroyo. 

Gayunman, ang atensyon ng 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


mamamayan ay nalilihis dahil sa 
ingay ng bulok na reaksyunaryong 
eleksyon. Ang mababaw na tugon 
sa mga matagal nang hinaing ng 
mamamayan, ang mga gimik at ang 
maigting na bangayan ng mga re- 
aksyunaryong partido at kandidato 
ay humahatak at humahati sa ha- 
nay ng mamamayan at tumatabon 
sa mas malaki at mas mahalagang 
laban para hadlangan ang pagpa- 
palawig pa ng naghaharing rehi- 
men at kumprontahin ang mabibi- 
gat na mga saligang suliranin ng 
bayan. 

Higit kailanman, dapat himukin 
ang lahat ng partido at kandidato 
ng oposisyon na magkaisa kabali- 
kat ng mamamayan oras na ipilit 
ng naghaharing pangkatin ang mga 
maniobra para panatilihin sa poder 
si Gloria Arroyo. 

Dapat buuin ang pinakamala- 
wak na pagkakaisa ng lahat ng 
pwersang anti-Arroyo upang tiya- 
kin ang pagwawakas ng rehimen at 
ang pagpapanagot sa pangkating 
Arroyo sa lahat ng krimen nito sa 
bayan. Dapat maging mapagbantay 
at puspusang kumilos upang bigu- 
in ang lahat ng maiitim na pakana 
ng naghaharing pangkatin. Dapat 
aktibong kumilos ang malawak na 

mamamayan kasama ang mga 
pwersang anti-Arroyo para madala 
sa mapagpasyang wakas ang pag- 
hahari ni Arroyo, gaano man katin- 
di at katagal ang pakikibakang ito. 

Sa pagkakaisa at pagsusulong 
ng laban para wakasan na ang rehi- 
meng US-Arroyo, dapat higit pang 
patingkarin ang matagal nang mga 
hinaing ng mamamayan at mga sa- 
ligang usaping nararapat tugunan 
sa ilalim ng anumang kaayusang 
hahalili sa kinamumuhiang rehi- 
men. 

Kaalinsabay nito, dapat ding 
mahigpit na bantayan, ilantad at 
labanan ang higit na panghihima- 
sok ng imperyalismong US. 

Sa mga susunod na araw at 
linggo, malalagay sa sentro ng pu- 
litika sa bansa at maaaring human- 
tong sa malaking pagsambulat ang 
ilang taon nang kumukulong laban 
para wakasan ang naghaharing re- 
himeng US-Arroyo. Anuman ang 
kalalabasan ng kasalukuyang elek- 
syon at anuman ang aabutin ng 
mga maniobra ng pangkating Arro- 
yo, tiyak na mag-iibayo pa ang 
banggaan sa hanay ng mga magka- 
karibal na paksyon ng mga reaksyu- 
naryo. Ang ibubunga nitong di ka- 
raniwang pagtindi ng bangayan sa 
hanay ng mga reaksyunaryo at ma- 
laking kaguluhan sa reaksyunar- 
yong estado ay magsisilbing mai- 
nam na pagkakataon na dapat ma- 
sagpang tungo sa ibayong pagsiga- 
bo ng paglaban ng mamamayan at 
malaking pag-igpaw ng rebolusyo- 
naryong kilusan. 

Dapat puspusang paghandaan 
at samantalahin ng mga rebolusyo- 
naryong pwersa at ng mamamayan 
ang hinaharap nating pambihirang 
pagkakataon para sa ibayo pang 
pagsusulong, di na lamang ng pag- 
papabagsak sa rehimeng US-Arro- 
yo, kundi ng tuluy-tuloy na pakiki- 
baka hanggang sa mabigyang-wa- 
kas ang buong bulok na papet at 
reaksyunaryong naghaharing esta- 
do at sistema. [AB 

“Oplan RAFAEL,” gumugulong na 


rian nitong “Oplan Retain Arroyo through Failure of Elections (Oplan 


[ire ng partidong Bayan Muna (BM) nitong Mayo 5 ang tinagu- 


RAFAEL),” ang pangkalahatang plano ng pangkating Arroyo para ma- 
kapanatili sa poder. Ayon kay Rep. Teddy Casiño ng BM, kung pagdudug- 
tung-dugtungin ang mga nangyayari ngayon, makikita na buo at ipina- 
tutupad na ang mga sangkap ng Oplan RAFAEL. 


Ang pagbubunyag na ito ay ka- 
sunod ng mga kaguluhang ibinun- 
sod ng pagpalya ng mga Precinct 
Count Optical Scan (PCOS) machine 
nang subukan ang mga ito sa li- 
mang syudad at apat na prubinsya 
sa Luzon noong Mayo 3. Ang PCOS 
machine ay ang kompyuter na mag- 
bibilang ng mga boto. 

Nalantad noong Mayo 3 ang 
mga depekto sa mga flash card na 
naglalaman ng datos na pagbaba- 
sehan ng kompyuter sa pagbibilang 
ng boto. Sa ilang pagsubok na pag- 
boto para sa halalang pampresi- 
dente, anuman ang markahan sa 
sampol na balota ay puro ang pa- 
ngalan ng manok ng Malacañang 
na si Gilbert Teodoro ang binibi- 
lang ng makina. Mas marami pa 
ang katulad na pangyayari sa pag- 
bibilang ng mga boto sa antas-lo- 
kal. 

Ayon sa Commission on Elec- 
tions (COMELEC) at ng Smartmatic- 
TIM, nagkaroon lamang ng proble- 
ma sa pagbabasa ng mga flash card 
sa mga boto dahil sa nabagong di- 
senyo ng mga balota. Sinabi nilang 
mapapalitan naman nila ang mga 
depektibong flash card hanggang 
Mayo 7 o tatlong araw bago ang 
mismong araw ng eleksyon. Dati 
nang inabot nang dalawang buwan 
ang paghahanda sa mga flash card, 
kaya marami ang nagdududa na 
mapapalitan ang 76,000 depekti- 
bong flash card para sa lahat ng 
mga presinto bago ang Mayo 10. 
Inamin nilang sa malalayong lugar 
ay maaaring sa mismong araw pa 
ng eleksyon o maaaring makaraan 
pa iyon mapapalitan ang mga flash 
card. Maging ang mga PCOS ma- 

chine ay maaaring mahuli rin ang 
dating sa mga lugar na iyon. Itata- 
bi na lamang daw muna ang mga 
napunuang balota at saka na la- 
mang ipapasok sa mga PCOS ma- 
chine kapag nakarating na ang mga 
ito at ang bagong mga flash card. 
Lalo't sa parehong mga lugar na 
ito, kabilang ang maraming lugar 
sa Moro Mindanao, karaniwang na- 
gaganap ang malawakang pandara- 
ya sa eleksyon, pinangangamba- 
hang mapapakialaman ang mga 
maitatabing napunuan na ngunit di 
pa nabilang na mga balota bago 
maipasok sa mga PCOS machine. 
Sa ilang presinto sa Metro Ma- 
nila kung saan naihatid at nasubu- 
kan na ang mga bagong flash card, 
ibinalita ng COMELEC na nagtutug- 
ma na ang bilang sa 
boto. Ngunit mala- 
wak pa rin ang pag- 
dududa na sa mara- 
ming lugar, ang ipapalit na 
mga flash card ay maglalaman 
pa rin ng elektronikong panda- 
raya, bagamat mas pulido na 
ito para di maging masya- 
dong kaduda-duda ang la- 
bas. Sa kabila ng paulit- 
ulit na kahilingan, 
hindi pa ibinubu- 
kas sa pagsusu- : 
ri ng mga 
eksperto 
a n g 
source 


code o 
m g a 
instruk- 


syong bumubuo 
sa programang 


magpapatakbo sa mga 


PCOS machine upang matiyak na 
wala itong depekto. 

Sa kabila ng desisyon ng COME- 
LEC na itutuloy pa rin ang eleksyon 
sa Mayo 10 at gagawa na lamang 
daw sila ng plano kung ano ang ga- 
gawin sakaling magkaroon pa rin 
ng malaking aberya sa mismong 
araw ng eleksyon, hindi pa rin isi- 
nasaisantabi ni Arroyo ang posibi- 
lidad na hindi matuloy ang elek- 
syon. Tuluy-tuloy ngayong pinag- 
pupulungan ito nina Arroyo at kan- 
yang mga kasapakat sa Malacafang 
at pinaghahanda nila ang mga 
pwersang militar sakaling magkaro- 
on nga ng malaking aberya sa de- 
kompyuter na bilangan ng boto. 

Halos nakakasa na ang lima sa 
walong mga kundisyon ng pagpalya 
ng eleksyon para makapanatili si 
Arroyo lampas sa kanyang termino, 
ani Casifio. 

Bukod sa mga problemang ki- 
nakaharap ng de-kompyuter na 
pagbibilang ng boto at kaugnay na 
panukalang pagsuspindi ng hala- 
lan, ang iba pang elemento 

ay ang 1) kawalan 
nakaupong 
Senate 
Presi- 
dent na 
siyang 


la sa 
bansa sa- 
kaling 
wala mu- 
nang mai- 
poprokla- 
mang presiden- 
te at bise presiden- 
te: 2) paghirang ni 
Arroyo ng bagong pu- 
nong mahistrado ng Korte 
Suprema sa kabila ng pagbaba- 

wal ng saligang batas na maghirang nito dalawang bu- 
wan bago ang eleksyon hanggang sa pagtatapos ng 
kanyang termino, 3) paghirang sa mga namumunong 
pusisyon sa Armed Forces of the Philippines ng mga 
heneral na pinakamatapat kay Arroyo, pati na ang mga 
sangkot sa pandaraya sa eleksyon ng 2004: at 4) pag- 
bibigay ng masaklaw na papel sa militar sa prosesong 
elektoral. 

Kulang na lamang ang mismong pagsambulat ng 
kaguluhan at ang bibigyang-daan nitong patuloy na 
pag-angkin ni Arroyo ng kapangyarihan bilang “pa- 
ngulong pantransisyon.” 

Samantala, nagpapakat na ng mahigit 2,300 sun- 


itinuturing na mga election hotspot (maaaring maging 
magulo sa eleksyon). May dagdag ding 1,800 sunda- 
lo at pulis sa lima sa mga syudad na ito kung saan pi- 
nakamalamang na sisiklab umano ang kaguluhan. Ang 
libu-libong sundalong itinambak sa pambansang kabi- 
sera ay labas pa sa tatlong batalyon ng militar na na- 
katalaga sa National Capital Regional Command ng 
AFP. 

Bunsod ng mga ito, nanawagan si Rep. Satur 
Ocampo ng Bayan Muna na itigil na muna ang pagba- 
batuhan ng putik ng mga magkalabang kandidato pa- 
ra magkaisa at biguin ang Oplan RAFAEL. Aniya, ma- 
pipigilan lamang ang imbing pakanang ito ng nagka- 


dalo ng AFP sa sampung syudad ng Metro Manila na 


People power, kailangan 
kapag pumalya ang eleksyon 


tions sa darating na Mayo. Ito ang tugon ng mga progresibong 


K inakailangan ang people power kapag pumalya ang automated elec- 


grupo sa loob ng Simbahang Katoliko sakaling mangyari ang ma- 
lawakang dayaan sa eleksyon at walang maiproklamang pangulo, panga- 


lawang pangulo at mga senador. 

Nilinaw ng mga grupo ang ka- 
halagahan ng sama-samang pagki- 
los ng mamamayan sa harap ng ko- 
mentaryo ni Gaudencio (Cardinal 
Rosales, arsobispo ng Maynila, na 
isang iresponsableng hakbang ang 
pagpanawagan ng isang kandidato 
o grupo ng People Power dahil sa 
dayaan sa eleksyon. 

Dapat lumaban ang mamama- 
yan kapag nagkaroon ng dayaan at 
ang ireresultang kabiguan ng elek- 
syon ay magbubunsod ng patuloy 
na pag-upo sa poder ni Gloria Arro- 
yo bilang pangulong pantransi- 
syon, ani Fr. Jose Dizon ng Solida- 
rity Philippines at isa sa mga con- 
venor ng Kontra Daya. Ang Kontra 
Daya ay isang koalisyon ng mga or- 
ganisasyon at indibidwal na nagta- 
taguyod ng malinis at kapani-pani- 
walang eleksyon. 

Kung ang paglaban nila ay na- 
ngangailangan ng sama-samang 
pagkilos para biguin ang imbing 
pakanang ito, karapatan iyon ng 
mamamayan. Nakasalalay ang kani- 

lang makapangyarihang lakas sa 
sama-samang pagkilos, paliwanag 
ni Fr. Dizon. 

Gayunman, ang sama-samang 
mga pagkilos na ito ay hindi para 
lamang sa iisang grupo o partido 
kundi para sa interes ng mamama- 
yang Pilipino, dag- 
dag pa niya. \ 

Ayon 
naman kay 
Sr. Mary 
John Ma- 
nanzan, pa- 
ngulo ng As- f 
sociation of | 
Major Religi- 
ous Superiors 
in the Philip- N 
pines (AMRSP) 
at isa rin sa mga 
convenor ng Kon- Xij 
tra Daya, ang pag- N 
punta sa mga lansa- 
ngan ang siyang natitirang hak- 
bang ng mamamayan. 

Aniya, walang tiwala ang ma- 


kaisang mamamayan. [AB 


mamayan sa Kongreso, sa Korte 
Suprema at sa halos lahat ng mga 
ahensya ng gubyernong Arroyo. 

Mas malaking kasalanan para sa 
Simbahang Katoliko kung hindi ito 
kikilos sa ganoong kalagayan, sabi 
ni Sr. Mananzan. Hindi dapat ma- 
nood na lamang ang Simbahan at 
hayaang yurakan ang mga karapa- 
tan ng mamamayan. 

Kinatigan din ni Archbishop 
Emeritus Oscar Cruz ang mga pana- 
naw ng dalawang lider-relihiyoso. 
Kasabay nito, nagpahayag siya ng 
kahandaang su- 
mama sa mga ki- 
lusang masa kung 
ang kalalabasan 
ng darating na 
eleksyon ay 
taliwas sa 
tunay na 
kapasyahan 
ng mama- 

j mayan at 
iu kaduda-duda ang 
proseso ng hala- 
lan. 

Mali ang mag- 
sawalang-kibo 
kung may mga ka- 
- tiwalian, sabi ni 
d Archbishop Cruz. Dapat 
itaguyod ng isang pari ang pag- 
iral ng katotohanan at katarungan. 
Dapat palaganapin ng mga pari ang 
katarungan at kapayapaan sa lipu- 
nan, dagdag pa niya. ABI 

PANANALANTA NG PASISTANG ESTADO 


38 sa Morong 43, inilipat 
sa Camp Bagong Diwa 


a wakas ay napwersa rin ang Philippine Army na sundin ang utos ng 
korte na ilipat sa piitang sibilyan ang mga manggagawang pangkalu- 
sugan na dinakip ng mga sundalo sa Morong, Rizal noong Pebrero. Inili- 
pat na sa Camp Bagong Diwa sa Taguig City noong Mayo 1 ang 38 sa ti- 
naguriang Morong 43 mula sa Camp Capinpin, hedkwarters ng 2nd ID, sa 


Tanay, Rizal. 

Matatandaang noong Abril 7 pa 
iniutos ng hukuman ang paglilipat 
sa mga detenido sa kustodiya ng 
pulisya. Naunsyami ang paglilipat 
sana sa Camp Crame sa Quezon City 
noong Abril 12 nang tanggihan ng 
pulisya ang mga detenido sa katwi- 
rang siksikan na umano sa piitan 
ng kampo. 


Lima sa mga detenido ay patu- 
loy na hinahawakan ng Philippine 
Army matapos umano silang uma- 
min na mga myembro ng Bagong 
Hukbong Bayan. Pinaniniwalaang 
ang gayong pag-amin ay ginawa ng 
mga detenido dahil sa matinding 
pagpapahirap sa kanila ng mga 
sundalo. ABI 


Areglo sa mga Marcos, tinututulan 


Pon ng mga biktima ng paglabag sa karapatang-tao no- 
ong panahon ng diktadurang Marcos ang panibagong tangka ng 
rehimeng Arroyo na makipag-areglo sa pamilya ng diktador kaugnay 


ng mga nakaw nilang yaman. 


Ang naturang balakin ng rehimen ay siya nang pinakamalaki sa 


mga lihim na pakikipag-areglo na pinapasok ng gubyernong Arroyo 
sa mga nalalabing araw ng termino nito. Inihayag ni Commissioner 
Ricardo Abcede ng Presidential Commission on Good Government 
(PCGG) noong Abril 30 na may nagaganap na pakikipag-aregluhan 
sa mga Marcos. Nakipag-usap daw siya kay Gregorio Araneta, manu- 
gang ng yumaong diktador, ukol sa pagbawi ng gubyerno sa P140 
bilyong nakaw na yamang nahaharap pa sa 520 kasong sibil. Gayun- 
man, ayaw ihayag ni Abcede ang mga detalye ng kanilang naging 
pag-uusap. 

Ayon kay Atty. Romeo Capulong, abugado ng mga biktima, tila 
minamadali ng gubyernong Arroyo ang iskandalosong aregluhan. 
Idinagdag pa ni Capulong na dapat ituloy ng gubyerno ang pagha- 
habol sa pamilyang Marcos dahil naipapanalo naman ang mga kaso. 

Matatandaang naipagwagi ng 10,000 biktima ng diktadura ang 
isinampa nilang class suit laban sa mga Marcos sa isang hukuman 
sa US noong 1995. Gayunman, hanggang ngayon ay hindi pa naku- 
kuha ng mga biktima ang $2.7 bilyong bayad-pinsala na naipanalo 
nila. 

Ani Capulong, hahadlangan ng 10,000 biktima ang anumang pa- 
kikipag-areglo sa mga Marcos oras na maihapag iyon sa Sandigan- 
bayan. [AB] 

ii 


Kaso ng 
Maguindanao 
masaker, 
isasampa sa UN 


inalaan ng Reporters Sans 

Frontieres (RSF) ang gubyer- 
nong Arroyo na isasampa nila sa 
United Nations Human Rights 
Council (UNHRC) ang kaso ng ma- 
saker sa Maguindanao kung hindi 
niyon mapananagot ang mga sala- 
rin dito. 

Ipinahayag ito ng pandaigdi- 
gang organisasyon ng midya sa ka- 
nilang bukas na liham kay Arroyo 
noong huling linggo ng Abril bun- 
sod ng naunang pagpapawalang- 
sala ni Justice Secretary Alberto 
Agra sa dalawang myembro ng ang- 
kang Ampatuan. Nilagdaan ang bu- 
kas na liham ni Jean-Francois Juli- 
ard, pangkalahatang kalihim ng 
RSF. 

Ang angkang Ampatuan ang si- 
yang itinuturo na may kagagawan 
sa karumal-dumal na pagmasaker 
sa 57 katao, kabilang ang 32 ma- 
mamahayag noong Nobyembre 23, 
2009. Noong Abril 16, inalis ni 
Secretary Agra sina Gov. Zaldy Am- 
patuan ng ARMM at Mayor Akmad 
Ampatuan ng Mamasapano, Ma- 
guindanao sa listahan ng mga aku- 
sado. Naobliga na lamang ang Ma- 
lacahang na ipabawi kay Agra ang 
desisyon matapos itong magbun- 
sod ng matinding pagbatikos at 
mga kilos-protesta ng mga taga- 
midya, mga pamilya ng mga bikti- 
ma, mga tagasuporta nila at pati 
na ng mga abugado ng gubyerno. 

Sinabi ng RSF na kung tutulu- 
gan lamang ng gubyernong Arroyo 
ang masaker sa Maguindanao para 
maabswelto ang isa sa kanyang 
mga pangunahing alyado, idudulog 
nito ang kaso sa UNHRC. ABI 

Kr MATATAGUMPAY NA OPENSIBA NG BHB 


24 na armas, nasamsam ng BHB sa Negros 


kahiwalay na operasyong disarma na isinagawa ng Bagong Huk- 


D alawampu't apat (24) na armas ang nasamsam sa dalawang mag- 


bong Bayan (BHB) sa Negros bago matapos ang buwan ng Abril. 


Noong takipsilim ng Abril 30, 
nireyd ng mga Pulang mandirigma 
sa ilalim ng Roger Mahinay Com- 
mand (RMC-BHB) ang Maricalum 
Mining Company sa Barangay San 
Jose, Sipalay City, Negros Occiden- 
tal. Nasamsam ang 20 armas mula 
sa mga armadong bantay nito at sa 
dalawang nagrespondeng pulis mu- 
la sa Sipalay PNP Substation. 

Ang mga nasamsam ay kinabi- 
bilangan ng 12 Mossberg shotgun, 
dalawang kalibre .38 rebolber, da- 
lawang pistolang 9 mm, dalawang 
kalibre .22 na rebolber, isang M16, 
isang M14, isang granada, mara- 
ming bala at iba pang gamit mili- 
tar. Ilang oras na hinawakan ng 
BHB ang pinuno ng mga gwardya 
ng Maricalum Mining Company. 

Ang kumpanyang ito ay dating 
kilala bilang Marinduque Mining 


and Industrial Corporation at nga- 
yon ay pinangangasiwaan ng G 
Holdings Inc. Binigyang-babala na 
ito ng BHB nang salakayin ang ga- 
rahe ng eroplano nito mahigit 
isang buwan na ang nakararaan. 

Ayon kay Ka Nilo Magtanggol, 
tagapagsalita ng RMC-BHB, muli 
nilang sinalakay ang kumpanya da- 
hil binalewala nito ang matagal 
nang mga babala sa kanila na tigi- 
lan na ang pamamaril sa mga ku- 
mukuha ng mga iskrap na bakal sa 
loob ng compound ng kumpanya. 
Mahigit 100 katao na ang pinas- 
lang ng mga gwardya ng minahan 
nitong nagdaang mga taon. 

Bago ito, dinisarmahan ng mga 
mandirigma ng Roselyn “Ka Jean” 
Pelle Command (RPC) ang isang 
elemento ng bandidong Revolu- 
tionary Proletarian Army (RPA) at 


dalawang gwardya ng isang mala- 
king panginoong maylupa sa isang 
bahay sa Sityo Minauyahan, Baran- 
gay Mina-utok, Calatrava, Negros 
Occidental noong Abril 27. Nasam- 
sam ang isang ripleng M16 na may 
siyam na magasin, isang KG9 ma- 
chine pistol at dalawang shotgun. 
Ang bahay ay pag-aari ng pa- 
milyang Lumayno. Ang administra- 
dor ng bukiring ito ay si Raul Ba- 
terna, isang malupit na sarhento 
ng nabuwag na Philippine Consta- 
bulary (PC). Ang mga magsasaka at 
manggagawang bukid sa naturang 
lupain ay nagrereklamo ng panana- 
kot at pananakit sa kamay ng mga 
armadong tauhan ni Lumayno. 
Ayon sa RPC, may atas ang Hu- 
kumang Bayan sa BHB na arestuhin 
sina Bebe Lumayno at Baterna da- 
hil sa mga kaso tulad ng panga- 
ngamkam ng lupa at paggamit ng 
mga pribadong goons kabilang na 
ang RPA. [AB 


27 armas, nasamsam ng BHB sa Mindanao 


Bagong Hukbong Bayan (BHB) sa mga operasyong pag-aresto at 
pagdisarma sa mga pulitiko at kanilang mga armadong badigard 
habang ipinatutupad ng mga Pulang mandirigma ang mga patakaran sa 


H indi bababa sa 27 armas na may iba't ibang kalibre ang naani ng 


eleksyon at iba pang mga atas ng rebolusyonaryong gubyerno. 


Mayo 5. Inaresto ng mga Pu- 
lang mandirigma ng Conrado Here- 
dia Command na nasa ilalim ng Me- 
rardo Arce Operational Command- 
BHB sa Southern Mindanao si Ma- 
yor Roberto Luna Jr. ng Lingig, Su- 
rigao del Sur sa isang makilos na 
tsekpoynt na itinayo sa Davao- 
Agusan National Highway, Baran- 
gay Pasian, Monkayo, Compostela 
Valley. Kasama niyang nabihag ang 
apat na badigard niya na sina PFC 
John Rey Abao at PFC Arnel Dizon 
(kapwa nakatalaga sa 58th IB) at 

mga pulis na sina P02 Boy de Cas- 
tro at P03 Alan Dapitanon. 
Nakumpiska sa kanila ang 
limang M16, dalawang 
pistolang kalibre .45, / ff 
isang pistolang 9 mm S i a 
at isang pistolang kali- “4 
bre .380. X 
Nasa huling termino na [| 
bilang alkalde ng Lingig si 
Luna at tumatakbo nga- ; 
yon bilang bise alkalde. 
Dinakip siya para maim- 
bestigahan sa mga kasong kri- 


minal at katiwalian na naisampa sa 
Hukumang Bayan laban sa kanya. 
Ilan sa mga ito ang kasong pagpa- 
tay sa magkapatid na Suazo sa Ba- 
rangay Union, Lingig (2007); 
kasong pagpatay kay dating 
alkalde Amerosin V. Onsing 
(2001); at pangangamkam 
ng 30 ektaryang lupain sa 
mga barangay ng Pag- 
| bacatan at Dahican, Li- 
ngig. May nakasalang ding 


totroso, pagpalsipika 
ng mga upisyal na dokumento, 
kurapsyon at katiwalian hinggil 
sa P26 milyon na inutang sa 

MATATAGUMPAY NA OPENSIBA NG BHB Jey 


bangko para sa irigasyon noong 
2009. 

Abril 28. Hinarang at dinisar- 
mahan ng mga Pulang mandirigma 
ng Front 30 ang komboy ng reelek- 
syunistang si Rep. Philip Pichay at 
kandidato sa pagkaalkaldeng si 
Henrich Pimentel nang dumaan ito 
sa Sityo Cadlum, Barangay Caba- 
ngahan, bayan ng Tago, Surigao 
del Sur. Bukod sa kanilang priba- 
dong hukbo, may eskort din silang 
mga tauhan ng PNP Regional Mo- 
bile Group. 

Ayon kay Ka Maria Malaya, ta- 
gapagsalita ng NDF-NEMR, nilabag 
ng grupo nina Pichay at Pimentel 
ang patakaran laban sa pagdadala 
ng armas sa panahon ng panga- 
ngampanya sa eleksyon. Nakumpis- 
ka sa komboy ang apat na ripleng 
AK-47, tatlong ripleng M16, isang 
pistolang kalibre .45, isang pisto- 
lang kalibre .40 at dalawang pisto- 
lang 9 mm. 

Abril 24-26. Dinisarmahan din 
si Mayor Candelario Viola sa bayan 
ng Hinatuan, Surigao del Sur at 
ang mga gwardya ng reeleksyunis- 
tang alkalde ng Bislig City na si Al- 
berto Tan. Nangyari ito sa Road 13 
nang patungo sila sa Sityo Mampa- 
rasan, San Roque, Bislig City. 

Abril 22. Sinita at dinisarma- 
han ang grupo ni Mayor Donnel Po- 
lizon at apat na myembro ng Sang- 
guniang Bayan sa Barangay Sta. 
Juana, Tagbina, Surigao del Sur. 

Abril 20. Nakumpiska sa mga 
goons ni Mayor Thelma Lamanilao 
sa Sibagat, Agusan del Sur ang da- 
lawang kalibre .45 pistola, dala- 
wang kalibre .38, isang 9 mm at 
isang KG9 machine pistol. 

Abril 15. Dinisarmahan ng BHB 
si Mayor Alexander Pimentel ng 
Tandag City at Carlos Egay Sr. ng 
Gigaquit, Surigao del Norte. Na- 
samsam sa kanila ang isang KG9 
machine pistol at isang kalibre .45 
pistola. AB 


ANG BAYAN Mayo 7, 2010 


12 sundalo patay, 5 sugatan sa ambus sa Antipolo 

Mars tinambangan ng Bagong Hukbong Bayan (BHB) ang pi- 

nagsanib na pwersa ng PNP Special Action Force (SAF) at 16th 
IB noong hapon ng Abril 22 sa Masalo, Sityo Tayabasan, Barangay 
San Jose, Antipolo City. 

Naganap ang ambus habang nagsasagawa ng operasyong pagtu- 
gis ang mga pwersa ng pulis at militar laban sa BHB bunsod ng pa- 
nanambang nito sa SAF noong Abril 20 sa nasabi ring lunsod. 

Ngunit lingid sa kaalaman nila, naglatag ng area ambush ang 
mga Pulang mandirigma sa posibleng dadaanan ng kaaway. Bandang 
alas-3:00 ng hapon nagsimula ang labanan. Pagkatapos ng isang 
oras, 12 sundalo ang napatay at limang iba pa ang nasugatan, ani 
Macario “Ka Karyo” Liwanag, tagapagsalita ng Narciso Antazo Ara- 
mil Command (NAAC)-BHB-Rizal. 

Samantala, walang kaswalti sa panig ng mga Pulang mandirig- 
ma at ligtas silang nakabalik sa kanilang kampo. 

Para ilingid sa mamamayan at sa mga mamamahayag ang nata- 
mong kaswalti ng mga pulis at militar, itinaon sa gabi ang pagsun- 
do ng dalawang helikopter sa mga patay at sugatan. Nagpataw ng 
news blackout ang pamunuan ng AFP-PNP tungkol sa nangyaring 
ambus para hindi maisapubliko ang kanilang sunud-sunod na pag- 
katalo sa BHB. 


Isang sundalo patay, 2 sugatan sa ambus sa Masbate 


[ba ang napatay at tatlong iba pang tropa ng 85th IB ang nasu- 
gatan nang ambusin sila ng mga gerilya ng Jose Rapsing Com- 
mand ng BHB sa Barangay Gaid, Dimasalang, Masbate noong Mayo 
3. 

Lulan ng isang trak ang mga sundalong pinamumunuan ni Col. 
Lope Dagoy nang pasabugan sila ng BHB ng command-detonated 
explosive, ayon kay Ka Greg Bañares, tagapagsalita ng NDF-Bicol. 

Ani Bañares, sagot ito ng BHB sa hamon ni Dagoy na nagtata- 
go sa likod ng titulong UN Peacekeeping Force. Dating kumander 
din si Dagoy ng 19th IB at tagapagpatupad ng Oplan Bantay Laya 
sa Leyte noong 2005-2007. 


Elemento ng CAFGU, patay sa ambus sa Davao del Sur 


S? Davao del Sur, dalawang elemento ng CAFGU ang napatay at 
isa pa ang nasugatan nang ambusin ng BHB ang isang trak ng 
militar noong umaga ng Abril 25 sa Barangay Patulangon, bayan ng 
Sta. Cruz. Ang mga kaswalti ay nasa ilalim ng 39th IB ng 10th ID. 

Nasamsam ng pinalaking iskwad ng BHB, na nasa ilalim ng Mag- 
tanggol Roque Command Front 51, ang isang ripleng M14. Walang 
kaswalti sa panig ng BHB. 

Ayon kay Ka Simon Santiago, pampulitikang direktor ng Region- 
al Political Department ng BHB sa Southern Mindanao, sampal ito 
sa 39th IB at 10th ID na nagdeklara kamakailan na napalayas na ni- 
la ang BHB sa bayan ng Sta. Cruz. 


Kumpanya ng mina, kaaway ng mamamayan 


dineklara ng mamamayan ng Far South Mindanao na kaaway nila ang mga pangunahing ilog ng South 
I Cotabato, Davao del Sur, Sultan Ku- 


darat at Sarangani. 


isang malaking dayuhang kumpanya ng minahan dahil sa patuloy na 
pandarambong nito sa likas na yaman at pagbubunsod ng malawa- 


kang pagkawasak sa kalikasan sa timog-sentral Mindanao. 


Kaugnay nito, inatasan ng pan- 
rehiyong Hukumang Bayan noong 
Abril 22 ang mga yunit ng Bagong 
Hukbong Bayan na arestuhin ang 
matataas na upisyal ng Xstrata at 
ng lokal na kasosyo nito, ang Sa- 
gittarius Mines Inc. (SMI), para pa- 
nagutin sa kanilang mga krimen sa 
mamamayan. 

Ayon sa National Democratic 
Front sa rehiyon, nakabatay ang 
mandamyento de aresto sa masu- 


sing pagtitimbang ng mga ebiden- 
sya at sa mga saligang prinsipyo ng 
rebolusyonaryong hustisya. 
Bagamat nasa antas pa lamang 
ng eksplorasyon ang naturang mi- 
nahan, nasisira na nito ang mga 
kabundukan at mga watershed. Bu- 
nga nito, napipilitang lumikas ang 
mga pambansang minorya at mag- 
hanap na lamang ng kabuhayan sa 
ibang lugar. Sa kasalukuyan, apek- 
tado ng operasyon ng minahan ang 


Kabilang sa mga apektado ang 
watershed ng Koronadal Valley sa 
South Cotabato na tinaguriang bi- 
gasan ng Mindanao. 

May mga ulat na gumagawa ang 
Xstrata ng tailings pond o saluhan 
ng basura ng mina sa watershed na 
malapit sa Mal River sa Davao del 
Sur. Pinangangambahang malala- 
son at masisira nito ang dalawang 
pambansa at lokal na sistemang iri- 
gasyong komunal at ang kabuha- 
yan ng 9,000 magsasaka. ABI 


Araw ng Pagggawa, ginunita sa buong bansa 


manggagawa, maralitang-lunsod at kanilang mga tagasuporta pa- 
ra ipagdiwang ang Pandaigdigang Araw ng mga Manggagawa ni- 
tong Mayo 1. 


H umugos sa lansangan sa iba't ibang panig ng bansa ang mga 


Imahe ni Ka Bel, pinasinayaan sa Plaza Miranda 
Te sa pagdiriwang ng Araw ng Paggawa ang pagpapasinaya 
sa imahe ni Crispin “Ka Bel” Beltran, bantog na lider-mangga- 
gawa, dating tagapangulo ng Kilusang Mayo Uno at kinatawan ng 
partidong Anakpawis na namatay noong 2008. 

Ang imaheng gawa ng iskultor na si Julie Lluch ay ikinabit sa 
isang haligi sa Plaza Miranda sa Maynila. 

Nagsisilbi iyong simbolo ng pagkilala sa kanya bilang bayani ng 
kilusang manggagawa sa bansa. Ilang dekadang naging malaking 
bahagi si Ka Bel ng mga pagdiriwang ng Mayo Uno. Sa Plaza Miran- 
da, hindi mabilang ang pagkakataong nagtalumpati si Ka Bel para 
sa mga karapatan at kagalingan ng uring manggagawa. 

Ang isinagawang pagkilala kay Ka Bel ay inisyatiba ng gubyer- 
no ng syudad ng Maynila. Ang pagpapasinaya sa imahe ni Ka Bel ay 
ginanap noong umaga ng Mayo 1. Dinaluhan ito ng mga kasapi ng 
mga progresibong organisasyon, pati na ng mga oposisyunistang 
pulitiko mula sa iba't ibang partido. Kabilang sa mga dumalo sina 
Rep. Satur Ocampo ng Bayan Muna at Rep. Liza Maza ng Gabriela, 
na kapwa kandidato sa pagkasenador; Alfredo Lim, meyor ng May- 
nila; at Sen. Francis “Chiz” Escudero. 

Si Ka Bel ay namatay noong Mayo 20, 2008 sa edad na 75 ma- 
tapos mahulog habang inaayos ang bubong ng kanilang tahanan. 
Nasa ikatlong termino siya noon bilang kongresista. ABI 


Tampok sa mga rali sa buong 
bansa ang pagtatasa ng mga mang- 
gagawa sa siyam na taong adminis- 
trasyon ni Gloria Arroyo. Tinukoy 
nila ang napakataas na bilang ng 
mga walang hanapbuhay, nakapa- 
kong sahod, paglabag sa mga kara- 
patan ng mga manggagawa, pangi- 
ngibang-bansa ng pwersa sa pag- 
gawa at masamang kundisyon sa 
mga pagawaan. Binatikos nila ang 
anti-manggagawang mga batas sa 
kontraktwalisasyon at flexible labor 
policy, pati na rin ang pagpapataw 
ng expanded value-added tax. 

Tulad ng nakagawian ni Gloria 
Arroyo sa bawat Mayo 1, walang 
umento sa sahod ang mga mangga- 
gawa. Bukod dito, pambabastos sa 
kahalagahan ng Araw ng Paggawa 
ang ginawa ni Arroyo sa paglilipat 
sa petsa ng pagdiriwang ngayong 
taon sa Mayo 3 mula Mayo 1. 

Tampok na bahagi ng pagdiri- 
wang sa araw na ito ang pagpapa- 
sinaya sa imahe ni Crispin “Ka Bel” 
Beltran sa Plaza Miranda sa Mayni- 
la (tingnan ang kaugnay na artiku- 
lo). 

Umabot sa 20,000 katao ang 

sumama sa pagtitipon sa Liwasang 
Bonifacio sa Maynila kung saan si- 
nunog ang effigy ni Gloria Arroyo 
na nakapiit at nakadamit-bilang- 
go. Ang effigy na tinawag na “Ku- 
lungan ni Gloria” ay simbolo ng si- 
gaw ng mga manggagawa na pag- 
bayarin si Arroyo sa paghihirap na 
idinulot niya sa mga manggagawa 
sa ilalim ng kanyang panunungku- 
lan. 

Nagtipon noong umaga ang 
iba pang mga raliyista sa kanto ng 
Blumentritt at Sta. Cruz, sa kanto 
ng Quirino at Taft Avenue at sa 
Plaza Moriones sa Tondo. Kinaha- 
punan, nagmartsa sila patungong 
Liwasang Bonifacio kung saan 
nagdaos sila ng programa. Hawak 
ang mga sulo, nagmartsa ang mga 
raliyista patungong Mendiola pag- 
sapit ng alas-6 ng gabi. 

Hindi naman kukulangin sa 
8,000 ang nagrali sa pamumuno 
ng Kilusang Mayo Uno (KMU) at 
Pamantik sa mga prubinsya ng 
Cavite, Laguna, Batangas at Rizal. 

Mga pangkulturang pagtatang- 
hal at martsa naman ang tampok 
sa selebrasyon ng Araw ng Mang- 
gagawa sa mga lunsod ng Legazpi, 
Naga at Masbate sa rehiyong Bi- 
col. Sa Bacolod City, nanawagan 
ang mga manggagawa na dagda- 
gan ang kanilang sahod at buwa- 
gin ang regional wage board. Patu- 
loy namang iginigiit ng mga kasa- 
pi ng KMU sa Iloilo City ang P125 
across the board na pagtaas ng ka- 
nilang sahod sa raling dinaluhan 
ng 3,000 kasapi ng Bagong Alyan- 
sang Makabayan at iba pang prog- 
resibong grupo mula sa iba't ibang 
dako ng Panay. 

Samantala ang martsa-rali ng 
mga manggagawa sa Davao City ay 
naging miting de abanse ng koali- 
syong Makabayan kung saan inen- 
dorso nila ang kandidatura nina 
Rep. Satur Ocampo ng Bayan Mu- 
na at Rep. Liza Maza ng Gabriela 
Women's Party. Umabot sa 10,000 
ang lumahok dito. ABI 

Paggamit ng BHB ng pasabog, muling nilinaw ng NDF 


MULING nilinaw ng National De- 
mocratic Front of the Philippines 
(NDF) noong Abril 25 na walang 
nilabag ang Bagong Hukbong Ba- 
yan (BHB) sa mga alituntunin sa 
digmaan sa pagtambang nito sa 
siyam-kataong yunit ng PNP Spe- 
cial Action Force sa Antipolo City, 
Rizal noong Abril 20 kung saan li- 
mang elemento ng SAF ang napa- 
tay at apat ang nasugatan. 

Inilinaw ni Ka Fidel Agcaoili, 
tagapangulo ng Human Rights Mo- 
nitoring Committee ng NDFP, na 
ang paggamit ng BHB ng pasabog 
ay umaalinsunod sa internasyunal 
na makataong batas. Ginawa ng 
NDFP ang gayong paglilinaw bun- 
sod ng mga ulat na ipinahayag ni 
Leila de Lima, tagapangulo ng 
Commission on Human Rights, na 
ang paggamit ng BHB ng pasabog 
“ay paglabag kapwa sa batas sa 
karapatang tao at internasyunal 
na makataong batas.” 

Kung totoo man ang komen- 
taryo ng tagapangulo ng CHR, di 


sinasadyang naulit lamang niya 
“ang mali at walang batayang aku- 
sasyon ng Armed Forces of the 
Philippines (AFP) at ng Philippine 
National Police (PNP) laban sa 
BHB hinggil sa paggamit ng pasa- 
bog,” ani Agcaoili. “Tahasang ig- 
norante ang AFP at PNP sa katoto- 
hanan at kaukulang internasyunal 
na batas hinggil sa mina,” dagdag 
pa nito. 

Bagamat hindi ito nakapirma 
sa Ottawa Treaty o anumang doku- 
mento hinggil sa mga land mine, 
paulit-ulit na nagdedeklara ang 
BHB at ang NDFP na hindi kailan- 
man gumagamit ang BHB ng bom- 
bang hindi command-detonated at 
nakatuon sa mga behikulong mili- 
tar at tauhan. “Hindi ipinagbaba- 
wal ng anumang internasyunal na 
tratado o kumbensyon ang mga 
command-detonated na mina, ka- 
bilang ang Geneva Conventions at 
mga Protocol nito. Nakadirekta 
ang mga bombang ito pawang sa 
mga target militar,” ani Agcaoili. 


Byahe sa CALABARZON, naparalisa ng welga 


MATAGUMPAY na naparalisa ng 
welga ang pampublikong transpor- 
tasyon sa Cavite, Laguna, Bata- 
ngas at Quezon nitong Mayo 3. 
Ang isang araw na welgang pina- 
ngunahan ng PISTON (Pinag-isang 
Samahan ng mga Tsuper at Ope- 
reytor Nationwide) ay inilunsad 
upang igiit sa Shell, Chevron at 
Petron ang P8.00 rolbak sa presyo 
ng langis. Nanawagan din ang 
PISTON na ibasura ang 12% expan- 
ded value-added tax sa mga pro- 
duktong langis at kagyat na isauli 
ang P46 milyong siningil sa mga 
drayber para sa Radio Frequency 
Identification. 

Nagsimula ang tigil-pasada 


alas-6:00 ng umaga. Bago mag- 
tanghali ay 90% nang paralisado 
ang rutang San Pedro-Bifan City; 
Sta. Rosa City-Cabuyao-Calamba 
City: at mga ruta sa Pagsanjan, 
Cavinti, Luisiana, Kalayaan, Pakil, 
Pangil at Siniloan sa Laguna. 

Naparalisa rin ng 909 ang 
transportasyon sa Calamba (City, 
Laguna patungong Carmona, Cavi- 
te at Tagaytay patungong mga er- 
ya ng Silang: 80% paralisado sa 
mga syudad ng Calamba patu- 
ngong Tanauan, Batangas at Ta- 
nauan patungong San Pablo sa La- 
guna: at 50% paralisado sa mga 
kalsada ng Quezon patungong 
Lucena City. 

Pangkalahatang welga, inilunsad 
sa Nepal 


PARALISADO ang buong syudad ng Kathmandu (kabisera ng Nepal) 
bunsod ng walang taning na pangkalahatang welga na inilunsad 
ng 125,000 mamamayang Nepalese noong Mayo 2. Nagsara ang la- 
hat ng negosyo, pagawaan, eskwelahan at upisina. Walang kahit 
isang sasakyan sa mga lansangan. 

Pinamunuan ang pangkalahatang welga ng Communist Party of 
Nepal-Maoist (CPN-M), pinakamalaking partidong oposisyon sa lo- 
ob ng parlamento. Iginiit nito ang pagpapatalsik kay Prime Minis- 
ter Madhav Kumar Nepal at sa kanyang gubyerno dahil sa kabigu- 
an nitong konsolidahin ang prosesong pangkapayapaan at buuin 
ang bagong konstitusyon. 

Bago ito, naglunsad din ang mga nagpuprotesta ng malawak 
na rali noong Mayo 1 sa syudad ng Kathmandu at iginiit ang pag- 
kakaroon ng bagong gubyerno na nakabatay sa pambansang pag- 
kakaisa. Ani Narayan Kaji Shrestha, isang lider ng CPN-M, “Dapat 
bigyan kami ng pagkakataon na mamuno dahil ang aming Partido 
ang pinakamalaki sa loob ng constituent assembly (kapulungang 
tagabuo ng konstitusyon).” 

Ang CPN-M ang namuno sa gubyernong koalisyon nang mana- 
lo ito sa eleksyon para sa espesyal na constituent assembly noong 
2008. Ang constituent assembly ang itinalagang maghahanda pa- 
ra sa pagbubuo ng bagong konstitusyon batay sa isinasaad sa 
Comprehensive Peace Agreement noong 2006. Nagdesisyon itong 
kumalas sa constituent assembly matapos tanggihan ng tumata- 
yong presidente na patalsikin ang hepe ng Nepalese Army dahil sa 
di nito pagtupad sa napagkasunduang integrasyon ng tinatayang 
20,000 Pulang mandirigmang Nepali sa hukbo ng estado. 


Pagsalakay ng mga gerilyang Kurdish sa Turkey 


SINALAKAY ng mga gerilyang Kur- 
dish ang isang detatsment-militar 
ng gubyernong Turkey malapit sa 
Nazimiye sa silangang bahagi ng 
bansa bago maghatinggabi noong 
Abril 30. Ayon sa inisyal na ulat, 
apat na sundalo ang napatay at 
maraming iba pa ang nasugatan. 
Tumagal ang labanan hanggang 
madaling araw. Gumamit ang mga 
gerilya ng mga rocket-propelled 
grenade at mga riple. 

Mula noong Disyembre ay pa- 
tuloy nang umiigting ang mga la- 

banan sa pagitan ng mga pwersa 
ng gubyernong Turkey at mga ge- 
rilyang kaanib ng Kurdistan Work- 
ers Party (PKK). Mahigit dalawang 
dekada nang ipinaglalaban ng mga 
gerilyang Kurdish ang pagtatayo 
ng independyenteng republika ng 
Kurdistan. 

Ang republikang nais nilang 
itatag ay sumasaklaw sa kalakhan 
ng timog-silangang Turkey, hila- 
gang bahagi ng Iraq, hilagang- 
kanlurang bahagi ng Iran at hila- 
gang bahagi ng Syria. 


Base militar 
ng US sa Japan, 
patuloy na tinututulan 


UMABOT sa 100,000 mamamayang 
Hapones ang nagrali noong Abril 
25 sa Okinawa, Japan para igiit 
ang pagpapatalsik sa Futenma 
Base, isang base militar ng US 
Marines sa pusod ng pinakamata- 
ong syudad sa isla. 

Ito ang pinakamalaking rali na 
naganap sa kasaysayan ng pagla- 
ban ng mamamayan sa base mili- 
tar mula pa noong 1972. 

Tinututulan ng mga residente 
ang presensya ng mga tropa, sob- 
rang ingay ng mga eroplano at 
pagkasira sa kalikasan. Mula 1972, 
ang mamamayan ng Okinawa ay 
nakaranas na ng 26,413 krimen at 
456 na mga aksidente dahil sa 
mga tropa ng US. Pinakamating- 
kad dito ang panggagahasa ng da- 
lawang US Marines at isang ele- 
mento ng US Navy sa isang 12 
anyos na estudyante noong 1995. 
Nagbunsod ito ng malaking pro- 
testa ng mamamayan at bunga ni- 
to ay napilitan ang Japan at US na 
pansamantalang isara ang Futen- 
ma Base. 

Noong Agosto 2004, bumagsak 
ang pandigmang helikopter ng US 
sa loob ng kampus ng Okinawa In- 
ternational University. Nagkata- 
ong walang pasok ang mga estud- 
yante kaya walang namatay o na- 
saktan. Dahil dito, lalo pang lu- 
makas ang pagtutol at paglaban 
ng mga mamamayan. 

Para mapahupa ang mga pro- 
testa, nagkaroon ng kasunduan 
ang US at Japan noong 2006 na 
ilipat ang Futenma Base sa ibang 
lugar sa Okinawa. Mula noon, na- 
muo na ang galit ng mamamayan 
sa naturang kasunduan at iginigiit 
na nila ang pagpapatalsik ng base 
militar sa labas ng Japan. 

Malawak na kilos-protesta sa US laban sa batas kontra imigrante 


PUMUTOK ang sunud-sunod na ki- 
los-protesta ng mga mamamayang 
Amerikano sa 70 syudad ng US no- 
ong Mayo 1 para tutulan at laba- 
nan ang rasistang Immigration Law 
ng estado ng Arizona. Ang protes- 
tang ito ay nagresulta sa paglakas 
ng panawagan na baguhin ang Fe- 
deral Immigration Law (batas sa 
imigrasyon) ng US. 

Ang tinututulang Immigration 
Law ng estado ng Arizona na ipina- 
sa noong Abril ay nagbibigay-aw- 
toridad sa mga pulis na sitahin at 
arestuhin ang sinumang pinaghihi- 
nalaang iligal na imigrante o dayu- 
han. Isinasaad din sa nasabing ba- 
tas na ang mga imigrante ay dapat 
palagiang magdala ng kanilang pa- 
peles. Papatawan ng mabibigat na 
multa ang sinumang mag-eempleyo 
o magpapalusot ng mga iligal na 
imigrante. 

Ang pinakamalaking protesta 
ay naganap sa Los Angeles, Califor- 
nia, kung saan 100,000 ang nag- 
lunsad ng martsa-rali sa sentro ng 
syudad. Maraming estado ang na- 
nawagang iboykot ang Arizona, la- 
luna ang California kung saan ang 
malalaking syudad tulad ng Los 
Angeles at San Francisco ay nagpa- 
nukala na tuluyan nang putulin ang 
ugnay sa naturang estado. 

Sa Washington, mahigit 30 rali- 
yista, kasama si Congressman Luis 
Guitierres ng Illinois ang inaresto 
dahil sa pagharang sa bangketa sa 
bandang harapan ng mga tarangka- 
han ng White House. Mahigpit ni- 
yang tinuligsa si US President Ba- 
rack Obama sa kabiguan niyang tu- 
parin ang kanyang pangako noong 
2008 na igiit ang reporma sa imi- 
grasyon kasama na ang paggaga- 
wad ng amnestiya sa tinatayang 12 
milyong iligal na imigrante sa US. 

Dahil sa malawakang pagtutol, 

mismong si Obama ay nagpahayag 
na ang nasabing batas ay mali at 
hindi napag-isipang mabuti. Ini- 
utos niya sa Justice Department na 
pag-aralan kung ito'y lumalabag sa 
konstitusyon ng US. Matatandaan 
na isang milyong mamamayan sa 


California ang naglunsad ng dam- 
buhalang rali noong Marso 2006 la- 
ban sa House Immigration Bill 
4447 na nagsasaad na sasampahan 
ng kasong kriminal ang sinumang 
mapatutunayang iligal na imigran- 
te. 


Greece, niyayanig ng welga 
NIYANIG ang bansang Greece ng dalawang araw na pangkalahatang 
welga nitong Mayo 3 at 4 bunsod ng panukalang paghihigpit sa 
gastos ng gubyerno kapalit ng 110 bilyong euro (katumbas ng 5145 
bilyon) na ayuda ng European Union at International Monetary Fund 
(IMF). 

Naging masyadong desperado na ang gubyerno ng Greece dahil 
sa sobrang laki na ng depisit nito. Hindi na rin nito mabayaran ang 
patung-patong na utang mula pa noong nakaraang mga rehimen na 
umaabot na sa 5300 bilyon. Nangangamba ang maraming bansa na 
ang pagbagsak ng ekonomya ng Greece ay magbubunsod ng pani- 
bagong paglala ng pampinansyang krisis di lamang doon kundi sa 
buong European Union at sa pandaigdigang sistemang kapitalista. 
Kaya sinaklolohan ito ng iba pang myembro ng European Union at 
ng IMF sa pamamagitan ng pagbibigay ng panibagong pautang na 
pinakamalaki na sa kasaysayan ng Europe. 

Dahil dito, nagsimulang kumilos ang mga manggagawa sa pam- 
publikong sektor noong Mayo 3. Pinasok ng mga myembro ng Com- 
munist Organization of Greece (Kommounistiki Organosi Elladas o 
KOE) ang lumang Acropolis sa Athens (kabisera ng Greece) para 
maglagay ng malaking istrimer na nananawagan ng “People of Eu- 
rope Rise Up” o “Mamamayan ng Europe Magbangon Ka.” Ang Acro- 
polis, na matatagpuan sa isang matayog na burol ay kinalalagyan 
ng mga lumang templo at iba pang gusali at siyang pinakapromi- 
nenteng lugar sa buong Athens na dinadagsa rin ng maraming tu- 
rista. 

Inaasahang magpapatuloy ang mga kilos-protesta at lalahukan 
ito maging ng mga elemento ng hukbo ng gubyerno na tutol sa dik- 
ta ng EU at IMF oras na isumite sa parlamento ang panukalang pag- 
hihigpit para pagtibayin ito. 

Ilan sa mga hakbanging paghihigpit ng gubyerno ni Prime Mi- 
nister George Papandreou ang pagtanggal ng bonus para sa mga 
manggagawa sa pampublikong sektor: pagpako sa mga sahod at 
pagbawas sa pensyon sa pampublikong sektor sa loob ng tatlong ta- 
on: 23% pagtaas ng VAT mula 21%; 10% pagtaas ng buwis sa la- 
ngis, sigarilyo, tabako at alak: pagtatakda ng hangganan sa ibini- 
bigay na holiday bonus: at pagbubuwis sa mga tumatanggap ng ma- 
tataas na sahod. 

Magkaisa at wakasan ang rehimeng 
US-Arroyo R 


I lang araw na lamang bago ang reaksyunaryong eleksyon sa 


Mayo 10. Umaasa ang maraming Pilipino na kasabay ni- 

to ay matatapos na ang termino ng kinamumuhiang 
rehimeng US-Arroyo. 4 

Sawang-sawa na ang mamamayan sa paghaharing ` 
US-Arroyo. Sa mahigit siyam na taon nito sa poder, tu- 
luy-tuloy na dumausdos ang kabuhayan, sumirit ang 
disempleyo at lalong lumaganap ang kahirapan, ka- 
gutuman at kaapihan. 

Naging sunud-sunuran ang papet na rehimen sa 
mga dikta ng among imperyalistang US. Binigyang-daan NN 
ang permanenteng presensya ng mga tropang Amerikano sa bansa Ñ 
at ang panghihimasok ng US sa lahat ng mahahalagang usapin kabi- 
lang na ang eleksyon, para mapanatili ang neokolonyal na paghahari ni- 
to sa bansa. 

Bunsod ng todo-largang pagsasakatuparan ng Ara ss 
imperyalistang patakarang neoliberal, nawasak ang BIN 
mga produktibong pwersa, lumala ang problema sa ft 
lupa at ang pagkaatrasado at pagkalugmok sa krisis KI 
ng kabuhayan ng mamamayan. Walang hanggan ang 
pandarambong at pangungurakot. Labis ang kasa- 
latan ng serbisyo sa kalusugan, edukasyon, paba- 
hay at iba pang batayang pangangailangan ng mama- 


mayan. Lalong naging bangkarote at lubog sa utang F SA ! | 
ang reaksyunaryong gubyerno. A 
Hinigitan ng siyam na taong Oplan Bantay Laya ang =i Ga 

kalupitan at terorismo ng lahat ng mga nagdaang kontra- 
mamamayang kampanya ng panunupil ng papet na reaksyunar- 
yong estado. Nilagpasan nito ang 14 na taon ng pasistang dik- 
tadurang US-Marcos sa dami ng mga kaso ng ekstrahudisyal na 
pagpatay at pagdukot ng mga aktibista, paghahasik ng teror sa 


Mga tampok sa “Oplan RAFAEL,” 51 armas, nasamsam Imahe ni Ka Bel, 


. . gumugulong na ng BHB sa Negros at pinasinayaan sa 
isyung ito... PAHINA 3 | Mindanao PAHINA 6 | Maynila PAHINA 8 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


